ກຸ່ມຫົວຮຸນແຮງ ອີຈິບ ສະແດງຄວາມ ຈົງຮັກພັກດີ ຕໍ່ກຸ່ມ ລັດອິສລາມ
ກຸ່ມ Ansar Beit al-Maqdis ຂອງ​ອີ​ຈິບ ປະກາດ ໃຫ້ການສະໜັບສະໜຸນ ຕໍ່ນາຍ Abu Bakr al-Baghdadi ວ່າ ເປັນຜູ້ນຳ ສາສະໜາອິສລາມ.
ຜູ້ນຳກຸ່ມລັດອິສລາມ ໄດ້ຊະນະຄວາມຈົງຮັກພັກດີຈາກກຸ່ມຫົວ ຮຸນແຮງທີ່ອັນຕະລາຍທີ່ສຸດເຖິງຕາຍຈາກອີຈິບ ກຸ່ມ Ansaar Beit al-Maqdis ໃຫ້ຄຳໝັ້ນສັນສາຄວາມຈົງຮັກພັກດີຂອງ ຕົນໃນວັນຈັນມື້ນີ້ ຕໍ່ນາຍ Abu Bakr al-Baghdadi ກຸ່ມຫົວຮຸນແຮງສາສະໜາອິສລາມອີຈິບ ປະກາດການສະໜັບ ສະໜຸນຂອງພວກເຂົາໃຫ້ຮູ້ຢູ່ໃນລາຍງານຂ່າວ Twitter ບ່ອນ ທີ່ພວກເຂົາອ້າງຊື່ນາຍ Baghdadi ເປັນ  ແລະຮຽກຮ້ອງໃຫ້ຊາວມຸສລິມອືນໆໃຫ້ການສະໜັບສະ ໜຸນຜູ້ກ່ຽວ ບັນດາເຈົ້າໜ້າທີ່ລະດັບສູງຂອງອີຣັກ ແຈ້ງໃຫ້ຊາບໃນວັນອາທິດວານນີ້ວ່າ ນາຍ Bagh dadi ໄດ້ຮັບບາດເຈັບຈາກການໂຈມຕີທາງອາກາດ ແຕ່ກະຊວງປ້ອງກັນປະເທດສະຫະ ລັດ ກ່າວວ່າ ຕົນບໍ່ມີຂ່າວໃດໆກ່ຽວກັບເລື້ອງນີ້ ທ່ານ Khalid al-Ubaydi ລັດຖະມົນຕີປ້ອງກັນປະເທດອີຣັກ ໄດ້ລົງຂ່າວຢູ່ໃນ Face book ຂອງທ່ານທີ່ມີຈຸດມຸ້ງຫມາຍ ໂດຍຢືນຢັນວ່າ ນາຍ Baghdadi ໄດ້ຮັບບາດເຈັບຈາກການໂຈມຕີທາງອາກາດຂອງສະຫະລັດໃນວັນສຸກອາທິດຜ່ານມາ ໃນເມືອງ Mosul ທາງພາກເຮືອຂອງອີຣັກນັ້ນ ກະຊວງພາຍໃນຂອງອີຣັກ ໄດ້ຢຶນຢັນຂ່າວນີ້ເຊັ່ນກັນຕໍ່ອົງ ການຂ່າວ AP ລາຍງານຂ່າວອື່ນໆ ອ້າງວ່າ ການໂຈມຕີທາງອາກາດ ໄດ້ສັງຫານຜູ້ຊ່ອຍວຽກໃກ້ຊິດຄົນນຶ່ງຂອງນາຍ Baghdadi ນັ້ນ ໃນເຊົ້າວັນອາທິດວານນີ້ ນາຍທະຫານຂັ້ງສູງຂອງອັງກິດທ່ານນຶ່ງ ເຕືອນວ່າ ເຖິງ ແມ່ນລາຍງານຂ່າວນີ້ເປັນຄວາມຈິງກໍຕາມ ກຸ່ມລັດອິສລາມ ຈະແຕ່ງຕັ້ງຜູ້ນຳໃໝ່ ຂອງຕົນຂຶ້ນມາອີກ ທ່ານ Nick Houghton ຫົວໜ້າເສນາທິການຝ່າຍປ້ອງກັນອັງ ກິດ ກ່າວວ່າ ເຖິງແມ່ນນາຍ Baghdadi ເສຍຊີວິດກໍຕາມ ແຕ່ທ່ານກໍຈະບໍ່ຟ້າວຟັ່ງ ທີ່ຈະລົງຄວາມເຫັນວ່າ ມັນຈະເປັນໂສກນາຕະກຳທາງດ້ານຍຸດທະສາດທີ່ຕ່າວປີ້ນສຳ ລັບພວກກະບົດ